Etiketa schválená: 05.06.2024
Prípravok na ochranu rastlín pre profesionálnych používateľov
AUROS®

Selektívny herbicíd vo forme emulzného koncentrátu (EC) určený na preemergentné a skoro postemergentné ničenie  jednoročných dvojklíčnolistových burín a tráv v ozimných obilninách a zemiakoch.

ÚČINNÁ LÁTKA
	Prosulfocarb 
	800 g/l
(79,1 % hm)
	



[bookmark: OLE_LINK1][bookmark: OLE_LINK2]Látky nebezpečné pre zdravie, ktoré prispievajú ku klasifikácii prípravku: prosulfocarb CAS No.: 52888-80-9, solvent naphtha (petroleum), light arom. CAS No.: 64742-95-6, calcium dodecylbenzenesulphonate CAS No.: 26264-06-2

OZNAČENIE PRÍPRAVKU

	GHS07
	GHS08
	GHS09

	
Nebezpečenstvo

	H302
	Škodlivý po požití.

	H304
	Môže byť smrteľný po požití a vniknutí do dýchacích ciest.

	H315
	Dráždi kožu.

	H317
	Môže vyvolať alergickú kožnú reakciu.

	H319
	Spôsobuje vážne podráždenie očí.

	H410
	Veľmi toxický pre vodné organizmy, s dlhodobými účinkami.

	P261
	Zabráňte vdychovaniu prachu/dymu/plynu/hmly/pár/aerosólov.

	P262
	Zabráňte kontaktu s očami, pokožkou alebo odevom.

	P264
	Po manipulácii starostlivo umyte ruky a tvár mydlom a vodou.

	P272
	Je zakázané vyniesť kontaminovaný pracovný odev z pracoviska.

	P273
	Zabráňte uvoľneniu do životného prostredia.

	P280
	Noste ochranné rukavice/ochranný odev/ochranné okuliare/ochranu tváre.

	P301 + P310
	PO POŽITÍ: Okamžite volajte NÁRODNÉ TOXIKOLOGICKÉ 
INFORMAČNÉ CENTRUM alebo lekára. 

	P305 + P351 + P338
	Po ZASIAHNUTÍ OČÍ: Niekoľko minút ich opatrne vyplachujte vodou. Ak používate kontaktné šošovky a ak je to možné, odstráňte ich. Pokračujte vo vyplachovaní.

	P331
	Nevyvolávajte zvracanie.

	P332 + P313
	Ak sa objaví podráždenie pokožky, vyhľadajte lekársku pomoc/starostlivosť.

	P333 + P313
	Ak sa prejaví podráždenie pokožky alebo sa vytvoria vyrážky: Vyhľadajte lekársku pomoc/starostlivosť.

	P337 + P313
	Ak podráždenie očí pretrváva: vyhľadajte lekársku pomoc/starostlivosť.

	P362 + P364
	Kontaminovaný odev vyzlečte a pred ďalším použitím vyperte.

	P391
	Zozbierajte uniknutý produkt.

	P405
	Uchovávajte uzamknuté.

	P501
	Zneškodnite obsah/nádobu na skládku nebezpečného odpadu alebo odovzdajte na likvidáciu subjektu, ktorý má oprávnenie na zber, recykláciu a zneškodňovanie prázdnych obalov v súlade s platným zákonom o odpadoch.

	EUH208
	Obsahuje  prosulfocarb. Môže vyvolať alergickú reakciu.

	EUH401
	Dodržiavajte návod na používanie, aby ste zabránili vzniku rizík pre zdravie ľudí a životné prostredie.

	
	


SP1	Neznečisťujte vodu prípravkom alebo jeho obalom (Nečistite aplikačné zariadenie v blízkosti povrchových vôd. Zabráňte kontaminácii prostredníctvom odtokových kanálov z poľnohospodárskych dvorov a vozoviek).
SPe3	Z dôvodu ochrany vodných organizmov udržiavajte medzi ošetrovanou plochou a povrchovými vodnými plochami ochranný pás zeme v dĺžke 10 m pri 75 % redukcii úletu.	
SPe3	Z dôvodu ochrany necielených rastlín udržiavajte medzi ošetrovanou plochou a neobhospodarovanou zónou ochranný pás zeme v dĺžke 5 m.
Z4	Riziko vyplývajúce z použitia prípravku pri dodržaní predpísanej dávky alebo koncentrácie je pre domáce, hospodárske a voľne žijúce zvieratá relatívne prijateľné.
Vt5	Riziko vyplývajúce z použitia prípravku pri dodržaní predpísanej dávky alebo koncentrácie je pre vtáky prijateľné.
Vo1	Pre ryby a ostatné vodné organizmy mimoriadne jedovatý.
V3	Riziko prípravku je prijateľné pre dážďovky a iné pôdne makroorganizmy.
Vč3 	Prípravok pre včely s prijateľným rizikom pri dodržaní predpísanej dávky alebo koncentrácie. Prípravok je pre populácie Aleochara bilineata a Pardosa sp. s prijateľným rizikom. Prípravok je škodlivý pre populácie Aphidius rhopalosiphi, Typhlodromus pyri a Chrysoperla carnea.

Zákaz používania prípravku v 1. ochrannom pásme zdrojov pitných vôd!
V 2. ochrannom pásme povrchových vôd je použitie prípravku obmedzené:
1.	Prípravok sa môže použiť v 2. ochrannom pásme vodárenského zdroja povrchových vôd, ak je držaná neošetrená zóna v šírke minimálne dvojnásobku šírky koryta toku alebo 50 m široký neošetrený pás smerom k vodnému toku a 10 m smerom k najbližšiemu odvodňovaciemu kanálu.
2.	Prípravok sa nesmie použiť v 2. ochrannom pásme vodárenského zdroja povrchových vôd na svahovitých pozemkoch nad 7°, kde je riziko splavovania prípravku do povrchových vôd, t.j. ak sú očakávané dažďové zrážky v priebehu 24 hodín. Dbajte o to, aby sa prípravok v žiadnom prípade nedostal do tečúcich a stojatých vôd vo voľnej prírode! 
Neaplikujte v tesnej blízkosti hladín tečúcich a stojatých vôd! Dodržujte ochrannú zónu! 
Zákaz vylievania zvyškov prípravku a postrekovej kvapaliny do verejnej kanalizácie!
Uložte mimo dosahu zvierat!
Pred použitím si prečítajte sprievodné pokyny!

PRÍPRAVOK V TOMTO VEĽKOSPOTREBITEĽSKOM BALENÍ NESMIE BYŤ PONÚKANÝ ALEBO PREDÁVANÝ ŠIROKEJ VEREJNOSTI!

	Výrobca:
	Syngenta Crop Protection AG
Rosentalstrasse 67, CH-4058 Basel
Švajčiarska konfederácia

	

	Držiteľ autorizácie: 
	Syngenta Slovakia s r.o.
Prievozská 4/D, 821 09 Bratislava
Slovenská republika

	
	

	Číslo autorizácie ÚKSÚP:
	24-01799-AU

	Dátum výroby:
	uvedené na obale

	Číslo výrobnej šarže:
	uvedené na obale

	Balenie: 
	5 l, 10 l, 20 l HDPE a f-HDPE kanister



®AUROS je obchodná známka spoločnosti Syngenta Group Company.

PÔSOBENIE PRÍPRAVKU
Účinná látka prosulfocarb je prijímaná prostredníctvom meristematických pletív klíčkov a koreňov burín, kde v najmladších častiach brzdí predlžovanie a delenie buniek. Hlavný účinok je dosiahnutý prijatím účinnej látky cez hypokotyl burín. Prípravok AUROS nepôsobí na trvalé druhy.

Spektrum herbicídnej účinnosti
Citlivé buriny: lipkavec obyčajný, hviezdica prostredná, veronika brečtanolistá, veronika perzská, metlička obyčajná, hluchavka purpurová, mrlík biely 
Menej citlivé buriny: mak vlčí, pohánkovec ovíjavý, fialka roľná, rumanček kamilkový, lipnica ročná
Odolné buriny: ježatka kuria

NÁVOD NA POUŽITIE
	Plodina
	Účel použitia 
	Dávka/ha
	Ochranná doba
	Poznámka

	pšenica ozimná, pšenica ozimná tvrdá, 
pšenica špaldová ozimná, 
jačmeň ozimný, tritikale ozimné, raž ozimná
	metlička
	2 - 3 l
	AT
	

	
	jednoročné dvojklíčnolistové buriny a trávy
	3 l
	AT
	

	zemiak
	jednoročné dvojklíčnolistové buriny a trávy
	3 - 5 l
	AT
	


AT- ochranná doba je daná odstupom medzi termínom aplikácie a zberom.

POKYNY PRE APLIKÁCIU
Dávka vody: 200 - 300 l/ha.
Maximálny počet aplikácií za vegetačné obdobie: 1×.
Odporúčané postrekovanie: kvapky strednej veľkosti.

Pšenicu ozimnú, pšenicu ozimnú tvrdú, pšenicu špaldovú ozimnú, jačmeň ozimný, tritikale ozimné a raž ozimnú ošetrujte preemergentne a to na jeseň po zasiatí alebo skoro postemergentne do rastovej fázy BBCH 13 (tretí list vyvinutý).
Prípravok AUROS použite v ozimných obilninách proti metličke v nižšej dávke z povoleného rozpätia iba pri slabšom až strednom výskyte metličky na poli.

Zemiaky ošetrujte preemergentne po zasiatí, alebo skoro postemergentne do rastovej fázy BBCH 13 (tretí list na hlavnej stonke vyvinutý (> 4 cm)).
V prípade veľkého zaburinenia v zemiakoch sa odporúča použitie vyššej dávky z autorizovaného rozpätia. 

Na dosiahnutie zodpovedajúceho herbicídneho účinku sa odporúča dôkladné pokrytie pôdy a burín postrekovou kvapalinou. Prípravok dosahuje najvyššiu účinnosť pri aplikácií na vlhkú pôdu a buriny v skorých vývojových štádiách.

Prípravok nepoužívajte na ostrom slnku a pri nízkej vlhkosti vzduchu, na nadmerne vlhkých alebo vysušených pôdach, na vlhké rastliny, na porasty napadnuté chorobami a škodcami, v stresových podmienkach rastlín a ihneď po zavlažovaní.

Postrek vykonávajte v optimálnych podmienkach, najlepšie večer, alebo skoro ráno, kedy teplota neprekročí 15 °C a je nízka úroveň oslnenia, pri vysokej vlhkosti vzduchu.

Menej významné použitie
NÁVOD NA POUŽITIE
	Plodina
	Účel použitia 
	Dávka/ha
	Ochranná doba
	Poznámka

	raž jarná
	jednoročné dvojklíčnolistové buriny a trávy
	3 l
	AT
	

	cibuľa z výsevu
	jednoročné dvojklíčnolistové buriny a trávy
	3 - 4 l
	75 dní
	na konzum hneď po zbere/na skladovanie

	cibuľa z výsevu
	jednoročné dvojklíčnolistové buriny a trávy
	2 + 2 l
	75 dní
	na konzum hneď po zbere/na skladovanie

	cibuľa z priesady, cibuľa sadzačka
	jednoročné dvojklíčnolistové buriny a trávy
	3 - 4 l
	75 dní
	na konzum hneď po zbere/na skladovanie

	pór (z výsevu)
	jednoročné dvojklíčnolistové buriny a trávy
	3 - 4 l
	80 dní
	

	pór (z priesady)
	jednoročné dvojklíčnolistové buriny a trávy
	3 - 5 l
	80 dní
	

	cesnak
	jednoročné dvojklíčnolistové buriny a trávy
	3 - 4 l
	75 dní
	

	mrkva, 
petržlen (koreň)
	jednoročné dvojklíčnolistové buriny a trávy
	3 - 4 l
	80 dní
	

	mrkva, 
petržlen (koreň)
	jednoročné dvojklíčnolistové buriny a trávy
	2 - 3 + 2 l
	80 dní
	

	paštrnák
	jednoročné dvojklíčnolistové buriny a trávy
	2,5 - 3 l
	80 dní
	

	zeler hľuznatý
	jednoročné dvojklíčnolistové buriny a trávy
	3 - 4 l
	100 dní
	

	zeler stonkový
	jednoročné dvojklíčnolistové buriny a trávy
	3 - 4 l
	75 dní
	

	chren
	jednoročné dvojklíčnolistové buriny a trávy
	3 - 4 l
	80 dní
	

	bôb, peluška, lupi- na biela, lupina žltá, lupina úzko-listá, šošovica
	jednoročné dvojklíčnolistové buriny a trávy
	3 - 4 l
	AT
	

	slnečnica, sója, 
ľan (na vlákno), 
ľan (na semeno), 
konope (na vlák-no), konope (na semeno)
	jednoročné dvojklíčnolistové buriny a trávy
	3 - 4 l
	AT
	

	okrasné rastliny, trvalky, okrasné dreviny
	jednoročné dvojklíčnolistové buriny a trávy
	3 - 4 l
	AT
	okrasné rastliny pestované z výsevu(semien)


AT- ochranná doba je daná odstupom medzi termínom aplikácie a zberom.

Pestovateľ používa prípravok na vlastné riziko, pokiaľ ide o účinnosť prípravku a jeho bezpečnosť pre plodinu! Pokusy biologickej účinnosti pre podporu menej významného použitia neboli realizované a preto účinnosť nemôže byť garantovaná! Odrodová citlivosť, rezistencia ani fytotoxicita neboli hodnotené!

Pred aplikáciou prípravku AUROS sa za účelom overenia, či sa nevyskytnú príznaky poškodenia rastlín odporúča vykonať na každej pestovanej odrode skúšobnú aplikáciu.
V prípade väčšieho zaburinenia, resp. vzávislosti od druhu a vývojovej fázy buriny sa odporúča použitie vyššej dávky z autorizovaného rozpätia. 
Prípravok AUROS nepoužívajte: na vlhké rastliny, na porasty napadnuté chorobami alebo škodcami, pri stresových podmienkach pre rastliny a ihneď po zavlažovaní.

Raž jarnú ošetrujte preemergentne po zasiatí (BBCH 00) alebo skoro postemergentne do rastovej fázy BBCH 13 (tretí list vyvinutý).
Odporúčané množstvo vody: 200-300 l/ha.
Maximálny počet aplikácií za vegetačné obdobie: 1×.

Cibuľu z výsevu ošetrujte po vzídení, v rastovej fáze keď je prvý list cibule jasne viditeľný (veľký minimálne 3 cm) do rastovej fázy 4 listu cibule (4 list veľký minimálne 3 cm) (BBCH 11-14).
Pri jednorázovej aplikácii použite dávku 3 – 4 l/ha.
Pri delenej aplikácií vykonajte prvú aplikáciu v rastovej fáze 1-2 listov cibule (prvý alebo druhý list veľký minimálne 3cm) (BBCH 11-12) v dávke 2 l/ha a druhú aplikáciu v rastovej fáze 4 listov cibule (BBCH 14, 4 list veľký minimálne 3 cm) s odstupom minimálne 7-10 dní po prvej aplikácií v dávke 2 l/ha. Celková dávka prípravku aplikovaného delenou aplikáciou nesmie prekročiť 4 l/ha.
Odporúčané množstvo vody: 200-300 l/ha.

Cibuľa z priesady, cibuľa sadzačka ošetrujte po vzídení, keď je prvý list cibule jasne viditeľný (veľký minimálne 3 cm) do rastovej fázy 4 listu cibule (veľký minimálne 3 cm) (BBCH 11-14), po uplynutí 7 dní po zasadení priesady alebo sadzačky.
Odporúčané množstvo vody: 200-300 l/ha.
Maximálny počet aplikácií za vegetačné obdobie: 1×.
POZOR: Prípravok neaplikovať na cibuľu určenú na skorý zber s listami (predaj zväzkov).

Pór z výsevu ošetrujte v rastovej fáze, keď je druhý list póru jasne viditeľný (veľký minimálne 3 cm) do rastovej fázy 4 listu póru (veľký minimálne 3 cm) (BBCH 12-14).
Odporúčané množstvo vody: 200-300 l/ha.
Maximálny počet aplikácií za vegetačné obdobie: 1×.

Pór z priesady ošetrujte v rastovej fáze, keď je druhý list póru jasne viditeľný (veľký minimálne 3 cm) do rastovej fázy 4 listu póru (4 list póru veľký minimálne 3 cm) (BBCH 12-14), po 7-14 dňoch po zasadení priesady. 
Odporúčané množstvo vody: 200-300 l/ha.
Maximálny počet aplikácií za vegetačné obdobie: 1×.

Cesnak ošetrujte po zasadení stúčikov cesnaku v rastovej fáze, keď je prvý list cesnaku jasne viditeľný (veľký minimálne 3 cm) do rastovej fázy 2 listu cesnaku (2 list cesnaku veľký minimálne 3 cm) (BBCH 11-12).
Odporúčané množstvo vody: 200-300 l/ha.
Maximálny počet aplikácií za vegetačné obdobie: 1×.

Mrkvu a koreňový petržlen ošetrujte pri jednorazovej aplikácii od rastovej fázy vyvinutého druhého pravého listu (BBCH 12) do rastovej fázy vyvinutého štvrtého pravého listu (BBCH 14) v dávke 3 - 4 l/ha. 
Pri delenej aplikácii vykonajte prvú aplikáciu v rastovej fáze 2 - 3 pravých listov (BBCH 12-13) v dávke 2 - 3 l/ha a druhú aplikáciu vo fáze vyvinutého 4 pravého listu (BBCH 14) v dávke 2 l/ha. Odstup medzi aplikáciami pri delenej aplikácii je minimálne 7 dní. 
Celková dávka prípravku aplikovaného delenou aplikáciou nesmie prekročiť 5 l/ha.
Odporúčané množstvo vody: 200 - 300 l/ha.
Pri skorých fázach rastu mrkvy, zvlášť v prípade petržlenu je vhodnejšie použitie nižšej z odporúčaných dávok.
Vňať petržlenu a plody petržlenu určené na bylinné nálevy ošetrené prípravkom AUROS nesmú byť použité na potravinárske ani kŕmne účely! Na potravinárske účely je možné použiť len koreň petržlenu!

Paštrnák ošetrujte od rastovej fázy vyvinutého druhého pravého listu (BBCH 12) do rastovej fázy vyvinutého štvrtého pravého listu (BBCH 14).
Odporúčané množstvo vody: 200-300 l/ha.
Maximálny počet aplikácií za vegetačné obdobie: 1×.
Pri skorých fázach rastu paštrnáka je vhodnejšie použitie nižšej z odporúčaných dávok.

Zeler hľuznatý, zeler stonkový ošetrujte od rastovej fázy vyvinutého druhého pravého listu (BBCH 12) do rastovej fázy vyvinutého štvrtého pravého listu (BBCH 14), po 7 – 14 dňoch od zasadenia priesady.
Odporúčané množstvo vody: 200-300 l/ha.
Maximálny počet aplikácií za vegetačné obdobie: 1×.
Vňať zeleru ošetrená prípravkom AUROS nesmie byť použitá na potravinárske ani kŕmne účely! Na potravinárske účely je možné použiť len koreň zeleru!

Chren ošetrujte preemergentne po zasadení a sformovaní hriadky.
Odporúčané množstvo vody: 200-300 l/ha.
Maximálny počet aplikácií za vegetačné obdobie: 1×.
Chren ošetrený prípravkom AUROS nie je určený na výrobu korenín sušením.

Bôb, pelušku, lupina bielu, lupina žltú, lupina úzkolistú a šošovicu ošetrujte preemergentne do 5 dní po výseve (BBCH 00-02).
Odporúčané množstvo vody: 200-300 l/ha.
Maximálny počet aplikácií za vegetačné obdobie: 1×.
POZOR: Bôb vysievať minimálne do hĺbky 7 cm, pelušku  a lupinu do hĺbky 3-5 cm.


Slnečnicu, sóju, ľan (na vlákno), ľan (na semeno), konope (na vlákno), konope (na semeno) ošetrujte do troch dní po výseve (BBCH 00-02).
Odporúčané množstvo vody: 200-300 l/ha.
Maximálny počet aplikácií za vegetačné obdobie: 1×.
POZOR: Semená vysievať do hĺbky minimálne 3 cm.

Okrasné rastliny pestované z výsevu (semien), trvalky, ozdobné kry ošetrujte pred vyklíčením pestovaných rastlín alebo tesne po vyklíčení, v prípade krov – pred začatím fáza vývoja listov (BBCH 00-09).
Odporúčané množstvo vody: 200-300 l/ha.
Maximálny počet aplikácií za vegetačné obdobie: 1×.
Okrasné rastliny pestované z výsevu (semien), trvalky, ozdobné kry nie sú určené na konzumáciu.

INFORMÁCIE O MOŽNEJ FYTOTOXICITE, ODRODOVEJ CITLIVOSTI A VŠETKÝCH ĎALŠÍCH PRIAMYCH A NEPRIAMYCH NEPRIAZNIVÝCH ÚČINKOCH NA RASTLINY ALEBO RASTLINNÉ PRODUKTY
Ak je prípravok AUROS aplikovaný v súlade s platnou etiketou je veľmi tolerantný k ošetrovaným rastlinám. V niektorých prípadoch sa môžu po aplikácii prípravku u obilnín objaviť prechodné príznaky fytotoxicity, avšak bez vplyvu na úrodu. Prípravok môže spôsobiť prechodné poškodenie listov cibule.
Veľmi dôležitá je kvalitná príprava osivového lôžka bez veľkých hrúd, ktorá umožní jednotnú hĺbku výsevu a adekvátne pokrytie osiva vrstvou pôdy. Neaplikujte v čase nepriaznivých podmienok pre vzchádzanie a skorý vývoj rastlín a keď sa očakávajú silné zrážky krátko po aplikácii.

OPATRENIA PROTI VZNIKU REZISTENCIE
	SKUPINA
	15 (K3/N)
	HERBICÍD



Herbicídny prípravok AUROS obsahuje účinnú látku prosulfocarb, patriacu do chemickej skupiny thiokarbamátov, podľa HRAC do skupiny 15 (K3/N). Pre zabránenie vzniku rezistencie používajte tento prípravok v súlade s platnou etiketou, neaplikujte tento prípravok po sebe bez prerušenia ošetrením s iným herbicídom s odlišným mechanizmom účinku.

VPLYV NA ÚRODU 
Prípravok AUROS aplikovaný v súlade s platnou etiketou nemá negatívny vplyv úrodu.

VPLYV NA NÁSLEDNÉ, NÁHRADNÉ A SUSEDIACE PLODINY
V tom istom roku na jeseň je možné ako následné plodiny pestovať po orbe ozimné obilniny alebo repku olejnú. Následné plodiny pestované v nasledujúcom roku na jar je, okrem fazule, možné pestovať bez obmedzenia. Pri aplikácií do ozimných obilnín je možné pestovať následné plodiny bez obmedzenia.
V prípade, že došlo k zaorávke plodiny ošetrenej prípravkom AUROS je možné po vykonanej orbe pestovať kukuricu. Pri zaorávke ozimných obilnín na jar je možné pestovanie jarných obilnín, kukurice, zemiakov, hrachu alebo slnečnice.
V prípade, že dôjde k predčasnému zaoraniu plodiny ošetrenej prípravkom AUROS, nie je možné ako náhradné plodiny vysievať plodiny patriace do čeľade Apiaceae (mrkvovité).
Postrek nesmie zasiahnuť susediace plodiny! Zabráňte úletu postrekovej kvapaliny!

VPLYV NA UŽITOČNÉ A INÉ NECIEĽOVÉ ORGANIZMY
Počas skúšania nebol zistený žiadny negatívny vplyv na faunu vo všeobecnosti a predovšetkým na užitočné organizmy.
PRÍPRAVA POSTREKOVEJ KVAPALINY A ZNEŠKODNENIE OBALOV
Prípravok pred použitím dôkladne premiešajte. Odmerané množstvo prípravku vlejte do nádrže postrekovača naplnenej do polovice vodou a za stáleho miešania doplňte na požadovaný objem. Prázdny obal z tohto prípravku vypláchnite vodou a to buď ručne (3 krát po sebe) alebo v primiešavacom zariadení, ktoré je súčasťou postrekovača. 
Výplachovú vodu vlejte do nádrže postrekovača a obal odovzdajte vášmu zmluvnému subjektu, ktorý má oprávnenie na zber a zneškodňovanie prázdnych obalov. Pripravte len také množstvo postrekovej kvapaliny, ktoré spotrebujete. Čerpadlo je potrebné ponechať zapnuté aj počas presunu postrekovača a pri samotnej aplikácii.
Zákaz opätovného použitia obalu alebo jeho použitia na iné účely!

ČISTENIE APLIKAČNÉHO ZARIADENIA
Aby neskôr nedošlo k poškodeniu iných plodín ošetrovaných postrekovačom, v ktorom bol prípravok AUROS, musia byť všetky jeho stopy ihneď po ukončení postreku z postrekovača a miešacej nádrže odstránené podľa nasledujúceho postupu:
a) Po vypustení nádrže vyplachujte nádrž, ramená a trysky čistou vodou aspoň 10 minút.
b) Nádrž a trysky neutralizujte prípravkom AGROCLEAN®. Opätovne naplňte nádrž čistou vodou a následne prepláchnite ramená a trysky.
c) Oplachové vody zlikvidujte ako nebezpečný odpad.
d) Trysky a sieťku čistite oddelene.
Použité pomocné nádoby a osobné ochranné pracovné prostriedky asanujte prípravkom AGROCLEAN® a umyte vodou.

BEZPEČNOSTNÉ OPATRENIA
Pred použitím prípravku si dôkladne prečítajte návod na požitie (etiketu prípravku).

Príprava postrekovej kvapaliny: 
Pri príprave postrekovej kvapaliny je nutné používať ochranný pracovný odev odolný voči chemikáliám, gumovú/PVC zásteru, rukavice odolné voči chemikáliám, ochranný štít na tvár resp. ochranné okuliare, respirátor na ochranu dýchacích orgánov a gumovú pracovnú obuv. Pri príprave aplikačnej kvapaliny sa neodporúča používať kontaktné šošovky.

Aplikácia: 
Pri aplikácií postreku je potrebné používať ochranný celotelový pracovný odev, rukavice vhodné pre prácu s chemickými látkami, ochranný štít na tvár resp. ochranné okuliare, respirátor na ochranu dýchacích orgánov a gumovú pracovnú obuv. Prípravok je nutné aplikovať iba na voľnom priestranstve alebo v dobre vetranom priestore. Pri manipulácii s prípravkom sa treba vyhnúť postriekaniu kože a vniknutiu prípravku do očí. Počas práce a po nej, až do vyzlečenia pracovného odevu a umytia celého tela teplou vodou a mydlom, je zakázané jesť, piť a fajčiť. Ak nebol použitý jednorazový ochranný pracovný odev, je potrebné pracovný odev a ďalšie osobné ochranné pracovné prostriedky (OOPP) po ukončení práce vyprať resp. očistiť. Je zakázané vynášať kontaminovaný pracovný odev z pracoviska. Poškodené OOPP je potrebné urýchlene vymeniť. Postrek sa smie vykonávať len za bezvetria alebo mierneho vánku v smere vetra, aby nebola zasiahnutá obsluha a ďalšie osoby. Pri aplikácii sa neodporúča používať kontaktné šošovky. Práca s prípravkom je zakázaná tehotným a ženám, mladistvým a je nevhodná pre osoby trpiace alergickým ochorením.

Pracovníci vstupujúci do ošetrených porastov: 
Musia mať primerané ochranné pracovné oblečenie pokrývajúce celé telo, pevnú uzavretú obuv, ochranné rukavice a môžu vstupovať do ošetrených miest až po zaschnutí postreku na rastlinách, najskôr po 24 hodinách od postreku.

Obmedzenia s cieľom chrániť zdravie miestnych obyvateľov a náhodne sa vyskytujúcich okolostojacich osôb:
Vzdialenosť medzi hranicou ošetrenej plochy od hranice oblasti využívanej zraniteľnými skupinami
obyvateľstva nesmie byť menšia ako 5 metrov. 
Pod oblasťami využívanými zraniteľnými skupinami obyvateľov sa v tomto kontexte považujú: verejné parky a záhrady, cintoríny, športoviská a rekreačné strediská, školské areály a detské ihriská, areály zdravotníckych zariadení, zariadenia sociálnych služieb, zariadenia poskytujúce liečebnú starostlivosť alebo kultúrne zariadenia, ale taktiež okolia obytných domov, záhrady, pozemky vrátane prístupových ciest využívané obyvateľmi a pod.

Prípravok obsahuje ako rozpúšťadlo vodu - nie je horľavou kvapalinou. S vodou sa mieša v každom pomere. Ak sa prípravok dostane do centra požiaru, zabezpečte aby kontaminovaná voda z miesta požiaru neprenikla do okolia - najmä aby neprenikla do verejnej kanalizácie, zdrojov podzemných vôd a recipientov povrchových vôd a nezasiahla poľnohospodársku pôdu.
Dôležité upozornenie: pri protipožiarnom zásahu použite izolačné dýchacie prístroje, lebo pri horení môže dochádzať ku vzniku toxických splodín.

PRVÁ  POMOC
	Všeobecné pokyny:

	V prípade, že sa objavia zdravotné problémy (napr. nevoľnosť, pretrvávajúce slzenie, začervenanie, pálenie očí a pod.), alebo v prípade iných ťažkostí kontaktujte lekára.

	Pri nadýchaní:
	Prerušte prácu. Opustite ošetrovanú oblasť, alebo preneste postihnutého mimo ošetrovanú oblasť.

	Pri zasiahnutí pokožky:
	Odložte kontaminovaný/nasiaknutý odev. Zasiahnuté časti pokožky umyte teplou vodou a mydlom. Pokožku potom dobre opláchnite. Pri väčšej kontaminácii pokožky sa osprchujte.

	Pri zasiahnutí očí:
	Vypláchnite oči podobu aspoň 10-tich minút veľkým množstvom vlažnej čistej vody. Ak sú nasadené kontaktné šošovky a ak je to možné, vyberte ich. Kontaktné šošovky nie je možné opätovne použiť, zlikvidujte ich. 

	Pri náhodnom požití:
	Vypláchnite ústa vodou, prípadne dajte postihnutému vypiť asi pohár (1/4 litra) vody. Nevyvolávajte zvracanie.



Pri vyhľadaní lekárskeho ošetrenia informujte lekára o prípravku, s ktorým sa pracovalo, poskytnite mu informácie z etikety alebo karty bezpečnostných údajov a o poskytnutej prvej pomoci. Ďalší postup prvej pomoci (príp. následnú liečbu) je možné konzultovať s Národným toxikologickým informačným centrum – Klinika pracovného lekárstva a toxikológie, Limbová 5, 833 05 Bratislava, tel.: +421(2)54 774 166.
Informácie pre lekára: Špecifická protilátka nie je známa. Používajte symptomatickú liečbu. 

V prípade nebezpečenstva volajte:
SGS Slovenská republika: +421 905 585 938
Syngenta Alarm Centre, Huddersfield, U.K., tel.: +44 1484 538 444, fax: +44 1484554093.

SKLADOVANIE
Prípravok skladujte v uzatvorených, originálnych obaloch, v uzamknutých, suchých, hygienicky čistých a dobre vetrateľných skladoch pri teplote +5°C až +30°C, oddelene od potravín, nápojov, liekov, krmív, hnojív, dezinfekčných prostriedkov, horľavín a obalov od týchto látok. Doba skladovateľnosti v originálnych neporušených obaloch je 2 roky od dátumu výroby.


ZNEŠKODNENIE ZVYŠKOV
Nepoužité zvyšky prípravku v pôvodnom obale zneškodnite ako nebezpečný odpad.
Technologický zvyšok postrekovej kvapaliny po zriedení vystriekajte na neošetrenej ploche, nesmú však zasiahnuť zdroje podzemných ani recipienty povrchových vôd alebo zneškodnite ako nebezpečný odpad. Nepoužité zvyšky postrekovej kvapaliny v objeme väčšom ako technologický zvyšok (uvedené v technických parametroch mechanizačného prostriedku) zneškodnite ako nebezpečný odpad v súlade s platnou legislatívou o odpadoch.

Právne normy
Pred použitím prípravku si pozorne prečítajte návod na použitie. Užívateľ nesie plnú zodpovednosť za poškodenie, ktoré spôsobí nesprávnym používaním prípravku.

